बलौरा दा हरिहर मन्दर बलौरा दे लोकें दी आम धारना ऐ जे ए मन्दर पाडवें दे समें दा ऐ। इस बेल्लै ए मन्दर बड़ी खस्ता हालती च ऐ। सुनेया जंदा ऐ जे जदूं इस मन्दरै दी इट्ट डिगदी ऐ तां कुसै राजे जां बड्डे आदमी दी मौत हुन्दी ऐ। मन्दरै दे चकोन गर्भगृहहै पर सुन्दर गोल शिखर ऐ जिदे पर उभरवां नक्काशी दे कम्में दी खूब रौनक ऐ। इस नक्काशी दे कम्मै च बेलबूटे, मगल-घट ते देवमूर्तिये कन्ने सज्जे दे तौकड़े न। दिनै दे बेल्लै जदूं मन्दरै पर धुप्प-छां दी परछाईं पौंदी ऐ तां शिखरै दी झोभा बड़ी दिब्ब दखाई दिन्दी ऐ। गर्भगुहै दे अन्दर चोटी पर पूरा खिड़े दा कमल बने दा ऐ।